CELEX: C2005/155/54
Language: da
Date: 2005-06-25 00:00:00
Title: Sag T-163/05: Sag anlagt den 27. april 2005 af Bundesverband deutscher Banken e.V. mod Kommissionen for De Europæiske Fællesskaber

25.6.2005   
            
            
               DA
            
            
               Den Europæiske Unions Tidende
            
            
               C 155/28
            
         Sag anlagt den 27. april 2005 af Bundesverband deutscher Banken e.V. mod Kommissionen for De Europæiske Fællesskaber
   (Sag T-163/05)
   (2005/C 155/54)
   Processprog: tysk
   Ved De Europæiske Fællesskabers Ret i Første Instans er der den 27. april 2005 anlagt sag mod Kommissionen for De Europæiske Fællesskaber af Bundesverband deutscher Banken e.V., Berlin, ved Rechtsanwälte H.-J. Niemeyer og K.-S. Scholz, som befuldmægtigede, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Kommissionens beslutning af 20. oktober 2004 i sag K(2004) 3931 endelig udg. COR — Landesbank Hessen-Thüringen-Girozentrale annulleres.
            
         
               —
            
            
               Sagsøgte tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren anfægter Kommissionens beslutning af 20. oktober 2004 i sag K(2004) 3931 endelig udg. COR om Tysklands støtte til Landesbank Hessen-Thüringen-Girozentrale (Helaba). I den anfægtede beslutning fastslår Kommissionen bl.a., at afkaldet på en rimelig godtgørelse på 0,3 % p.a. for så vidt angår den fra delstaten Hessen til Helaba overførte kapital udgør støtte, som er uforenelig med fællesmarkedet.
   Sagsøgeren gør gældende, at den anfægtede beslutning er i strid med artikel 87, stk. 1, EF, idet:
   
               —
            
            
               Kommissionen, ved vurderingen af, hvorvidt godtgørelsen er ydet på markedsvilkår, lægger et forkert bedømmelsestidsrum til grund, hvilket medfører, at kriteriet for den markedsøkonomiske investors princip anvendes forkert
            
         
               —
            
            
               den retlige og økonomiske klassificering af den overførte kapital er mangelfuld
            
         
               —
            
            
               fastlæggelsen af det for godtgørelsen væsentlige kapitalgrundlag er mangelfuld
            
         
               —
            
            
               Kommissionen har foretaget urigtig fastsættelse af den rimelige godtgørelse for Helaba-indskuddet.
            
         Sagsøgeren gør endvidere gældende, at den anfægtede beslutning bør annulleres, fordi den udgør en tilsidesættelse af begrundelsespligten i artikel 253 EF. Sagsøgeren hævder, at der ikke blev givet fyldestgørende begrundelse for fradraget af Helabas samlede refinansieringsomkostninger som følge af indskuddets manglende likviditet. Efter sagsøgerens opfattelse udgør dette fradrag af refinansieringsomkostningerne desuden en overtrædelse af artikel 87, stk. 1, EF.